IN FESTUM NOMINIS 



Carmen. 


Hic est vere Salva for mundi. 

Joat?. IV, 42. 

genus humanum divino lumine cassum , 
Et nova sicpracceps scelerum per monstra volutum, 
Exitio eruerit , donis cumularit honestis ; 

Quid tot regna prius falsorum condita Divftrn 
Auspiciis , magnis ad caelum evecta triumphis , 
Finxerit ad normam recti; quid protinus ipsum 
Ingenium moresque hominum mutaverit una , 
Quos toto impietas passim corruperat orbe*. 
Exequar hinc ego nunc paucis. Tu maxima mundo 
Lux, quae vera micas, aeterna ab origine splendes, 
Quae, quotquot veniunt homines in luminis auras, 
Illustras, monstrasque viam, qua intratur Olympus, 
Tuque regas gressus, et tu pia vota secundes. 
Quum primum humanae sobolis paler ultimus 

olim 

Est ausus temerare alti praecepta Tonantis , 
Uxoris suasu indulgens , traxitque per omnes 
Nascendos homines laethi haud mutabile fatum, 
Promissus primum terris , qui damna rependens 
Crimina deleret , nobisque nocentibus ipsam. 
Quam pater abstulerat , vitam concederet ultro. 
Scilicet bic Jesus servator erat, quo nomine moti 
Caeli narrantur superas agitasse cathedras ; 
Sidera cuncta simul concordi tacla tremore 


Exultasse, sonoque poli convexa replesse. 

JJic Jesus , cui dum venluro ferre negarent 
Obsequium superi caelestia tecta colentes , 
Protinus exturbati obsceni Tartari ad umbras 
Postgenitis dederunt mentis documenta superbae. 
Hic Jesus miseris dedit et mortalibus almae 
Certa posse frui spe vitae ; nec secus hortus , 
R;idice ex ipsa plantis arentibus * omnem 
Amittit speciem, et moritur prope ; si. tamen almis 
Decidat imber aquis , herbis plantisque refectis. 
Contingo ille capit vitae spem rursus amicae. 

Ex illo semper, donec iam tempora cursum 
Absolvere suum, non irrita lege Tonantis, ' 
Hebraeae genti vates , ac gentibus ipsis 
Exlernis , Jesum vel praedixere futurum , 

Vel iam praesentem signis urabrisque dedere. 
Perdita namque hominum quum esset servanda 

propago , 

Spem Servatoris quaeque umbra salutis alebat , 
Et Jesum quaeque umbra dabat sic cernere terris* 
Sed postquam tandem optatus se protulit orbi , 
Omnia nascenti arrident elementa , suoque 
Admonitu Jesum ad natum sunt plaudere visa. 
Sola tamen vesana hominum mens, nescia facti» 
Alto torpebat scelerum compressa veterno. 

Proh dolor! Ille hominum venit depellere mortem 
Illum homines nescire audent, aut spernere no tum! 
Non tamen illa homines servandi immensa cupido 
Destitit incoepto, aut aliqua se parte remisit. 
Quo magis ingrati ipsi homines, magis illa fo- 
vetur ; 


Et Jesus certat dum figere signik salutis , 

Illi certatim figunt sua signa ruinae. 

Magna peracta salus tamen est, et nomen in omnes 
Effusum Jesu ; quo extemplo rite vocato 
Mors fugit , et morbi comites , regnator Averni 
Pronus humi gemino curvato poplite adorat. 
Illud non rabies sollersque potentia regum 
Perdere vel potuit , partosve avertere honores. 
Quin , quanto maiori excanduit ira tumultu , 
Hoc tanto magis imperium se extendit Jesu. 
Templa Defim sic eruta, quae olim caeca vetustas 

Tartariis ducibus struxit sub nomine Divftm. 
Foeda superstitio quoque sic procul undique pulsa. 
Atque per immensum Jesu iam nomen in orbem 
Panditur , eoo quo sol se littore prodit , 

Et quo se condit, terras sine luce relinquens. 

Et si mens hominum minus impia, cuncta fuissent 
Terrarum Jesu divino nomine plena ! 

Non tamen idcirco capiet iam damna; sed idem 
Nomine de spreto quondam ulciscetur iniquos , 
Et sibi subicctos pedibus tunc proteret hostes. 
Felices olim , queis Jesu nomina cordi , 

Et quibus ex illis sunt munera parta salutis! 
Regnabunt etiam Jesu regnante , nec ullo 
Tempore destitui se parta pace timebunt; 
Saeclaque nec poterunt tam longam attingere 

metam. 

Haec utinam eveniant nobis, deturque per 

aevum , 

yEternara Jesu de nomine ferre salutem ! 

Julius Caponius Sac . 

